<classify> WAZIRI wa Nchi, Ofi si ya Makamu wa Rais Muungano na Mazingira, George Simbachawene ametaka kuwepo na utunzaji endelevu wa ikolojia katika maporomoko ya Bonde la Kihansi kwa faida ya nchi na vizazi vya sasa na vya baadaye kutokana na umuhimu wake kwa mazingira.Akizungumza katika ziara yake ya kutembelea bonde la maporomoko ya mto Kihansi yaliyopo Wilaya ya Kilombero mkoani Morogoro na pamoja na kushiriki kazi ya kurejesha vyura wa Kihansi katika maeneo yao ya asili, Simbachawene alisisitiza umuhimu wa kutunzwa kwa ikolojia katika eneo hilo.Ikolojia iliyopo katika bonde hili ni muhimu kutunzwa kutokana na upekee wake na kuiletea faida nchi kwa vizazi vijavyo na pia napongeza hatua zinazoendelea kufanywa sasa za uhifadhi, alisema Simbachawene.Aliagiza wataalamu waendelee kufanya tafiti juu ya ikolojia iliyopo katika bonde hilo na kuleta mapendekezo serikali yatakayosaidia kutunga sheria ambazo zitalifanywa eneno hilo kuwa katika hali ya usalama kimazingira.Kihansi ina vitu vingi vya kipekee na pia kuna umuhimu wa kuendelea kulinda bonde hili ikiwemo vyura ambao wana sifa ya kuzaa, vipepeo na kahawa ya Kihansi ambavyo vyote vinapatikana Tanzania tu, alisema.Alisema ni kitu cha kujivunia na kumshukuru Mungu kwa kutupatia vitu ambavyo ni vya kipekee nchini na vitaitangaza Tanzania kimataifa na pia kuongeza mapato kupitia utalii kwani vyura, vipepeo pamoja mandhari nzuri ya maporomoko ya Kihansi.Kutokana na upekee wa ekolojia iliyopo katika Bonde la Kihansi kila mdau awajibike kwa nafasi yake kuhakikisha mazingira katika bonde hili yanahifadhiwa na kulindwa ili vizazi vijavyo vinufaike kwa kazi itakayofanyika sasa ya kupalinda, alisema waziri huyo mwenye dhamana ya Mazingira.Aidha, alipongeza juhudi mbali mbali zilizofanywa na Baraza la Taifa la Uhifadhi na Usimamizi wa Mazingira NEMC, Chuo Kikuu cha Kilimo cha Sokoine, Chuo Kikuu cha Dar es Salaam, Taasisi ya Utafiti wa Wanyamapori TAWIRI na wadau wengine kwa kuendelea kufanya kazi pamoja katika kuhakikisha Ikolojia ya Kihansi inalindwa na hatimaye kuleta faida kwa nchi.Nimepata taarifa kuwa mradi huu unakwisha mwezi Desemba hivyo kuna kila sababu ya wadau wote wanahusika na eneo hili kukutana pamoja na kujadili namna bora ya kuendeleza eneo hili ili yale yaliyokwisha fanyika yaendelezwe na kutuletea faida kama nchi, alisema Simbachawene.  <topic>: KITAIFA 